NETFLIX-DOKUMENTTISARJA
Ne ovat sukulaisiamme.
Älykkäitä.
Herkkiä.
Mitä enemmän tutustumme villeihin serkkuihimme,
sitä enemmän opimme siitä, kuinka ihmeellisiä ne ovat.
Ihmisapinat eivät ole ainoastaan loistavia selviytyjiä,
ne ovat määritelleet uudestaan selviytymispelin.
IHMISAPINAT
Viidakko.
Kaikkien apinoiden syntypaikka -
ja nykyään elävien villien ihmisapinoiden valtakunta.
Ja paikka, missä tämä alle kaksivuotias poikanen -
opettelee selviytymään.
Se on simpanssi,
lähin eläinsukulaisemme.
Poikasen koko elämän muovaa se, mitä se tulevina kuukausina oppii.
Se asuu yli 150 simpanssin yhteisössä,
jossa ei tarvitse pelätä toisia eläimiä.
Sen suurin haaste on sen itsensä kaltaisissa ihmisapinoissa.
Meidän tapaamme simpansseillakin on omat persoonallisuutensa.
Poikasen pitää tietää, kehen se voi luottaa.
Emon ystävät tukevat sitä ja ovat ystävällisiä.
Joidenkin isompien lasten kanssa on hauska olla.
Eniten sen pitää varoa aikuisia uroksia.
Nämä kaksi vanhempaa urosta ovat aina yhdessä ja ne ovat olleet kilttejä.
Mutta tämä -
on kiusaaja.
Se yrittää hankkia statusta -
pelottelemalla toisia.
Simpansseille väkivalta on osa elämää.
Mutta valtakamppailuun liittyy muutakin kuin raakalaisuutta.
Ja pienokainen on todistamassa jotain merkittävää.
Kumpikaan vanhemmista uroksista ei ole yhtä iso kuin kiusaaja.
Kuitenkaan ne eivät suostu alistumaan.
Kiusaaja on liian vahva, joten ensimmäinen uros vetäytyy.
Mutta sen kaveri jatkaa.
Ja nyt ensimmäinen palasi.
Kiusaaja ei voi voittaa molempia.
Sen on aika lähteä, kun vielä voi.
Toinen kumppaneista on loukkaantunut.
Mutta se ei kärsi yksin.
Tässä eläinyhteisössä -
ei tarvitse olla suurin tai aggressiivisin.
Siellä tarvitaan ystäviä.
Mitä enemmän liittolaisia, sen parempi.
Liittolaisten saaminen riippuu omasta luonteesta.
Poikasen on löydettävä oma tiensä,
jotta tulisi menestyneeksi apinaperheen jäseneksi.
Perheen, johon kuuluu maailman älykkäimmät eläimet.
Ihmisapinat kehittyivät ensimmäisinä.
Simpanssi,
bonobo,
kolme orankilajia,
kaksi gorillalajia -
ja yksi ihmislaji.
Meillä kaikilla on yhteisiä ainutlaatuisia piirteitä.
Erityisen olkanivelen ansiosta voimme roikkua käsivarsistamme -
ja poimia hedelmiä oksien kärjistä.
Ja voimme keinua.
Yksikään hännällinen apina Afrikassa ja Aasiassa ei pysty tähän.
Heiluessa hännät eivät auta tasapainossa. Siksi ihmisapinoilla ei ole niitä.
Gibbonit ovat todellisia "swingin kuninkaita".
Ne kuuluvat pieniin ihmisapinoihin,
ja niitä on ainakin 18 eri lajia Aasian viidakoissa.
Ne ovat pienempiä kuin isot ihmisapinat ja hyvin ketteriä.
Ihmisapinoiden aivot ja kehot ovat isommat kuin muilla apinoilla.
Ja jotkut ihmisapinat ovat vieneet koon aivan uudelle tasolle,
mikä voi olla ongelma.
SEPILOK - MALESIA
Orangit ovat suurimpia puissa eläviä eläimiä.
Aikuiset urokset painavat noin 77 kiloa,
suunnilleen yhtä paljon kuin ihmiset.
Kuvittele isäsi tekevän näin.
Tämä nuori oranki hioo yhä kiipeämistekniikkaansa.
Orangit ovat kehittyneet tiikerien rinnalla.
Siksi ne ovat kehittäneet erityisen tavan pysytellä pois maan pinnalta.
Seiväshyppy vaatii vain vähän ponnistusta -
ja siinä voi käyttää painoaan hyväksi.
Mutta viidakon jättipuissa kiipeäminen on rasittavampaa -
ja vaarallisempaa.
Nämä puut ovat korkeampia kuin 20-kerroksinen rakennus.
Usein parhaat hedelmät ovat latvustossa.
Jopa orangit tekevät virheitä.
Monilla on parantuneita murtumia,
muistoja aiemmista putoamisista.
Mutta orangit ovat hyviä oppimaan.
Ne eivät ainoastaan muista, mistä löytyy parasta ruokaa,
ne myös rakentavat henkisiä karttoja turvallisimmista reiteistä sinne.
Äly muuttaa pelin.
Ja kun keskitytään tiimityöhön,
tulokset ovat vaikuttavia.
Äiti ja vauva seuraavat urossimpanssilaumaa.
Ne etsivät ruokaa.
Mutta tämä ei ole normaali ruoanetsimisretki.
Simpanssit nauttivat lihasta.
Se sisältää ravinteita, joita ei ole niiden tavallisessa kasvisruokavaliossa.
Äiti ja vauva toivovat saavansa osansa.
Ruostegueretsaa on vaikea saada kiinni.
Mutta yhteistyön avulla simpanssit lisäävät mahdollisuuksiaan.
Nämä kaksi tukkivat pakoreitit.
Yksi menee edeltä väijytykseen.
Nyt jahtaaja voi tehdä siirtonsa.
Uskomattoman tiimityön avulla saavutetaan noin 80% onnistumisprosentti,
suurempi kuin millään kissaeläimellä.
Mutta simpanssit ovat niin tuotteliaita metsästäjiä,
että ne ovat tuhonneet paikallisen pikkuapinapopulaation.
Ihminen ei ole ainoa ihmisapina, joka pystyy liioittelemaan.
Nyt lihaa on vaikeampi saada, joten se on vielä arvokkaampaa.
Jos sitä ei ole, täytyy kerjätä.
Ja se pitää tehdä kohteliaasti.
Liha on enemmän kuin ruokaa.
Se on sosiaalista valuuttaa.
Hyväksi metsästäjäksi tulemalla voi kiivetä ylös sosiaalisia tikapuita.
Urosapinan menestys riippuu usein sen kyvystä elättää.
KHAO YAI - THAIMAA
Larit.
Kuten monet meistä, ne elävät pariskuntina.
Joka päivä ne laulavat rakkautta toisilleen.
Mutta kuten tiedämme, suhteet voivat olla -
monimutkaisia.
Tumma nelivuotias nuori -
ja sen vaalea vanhempi veli.
Ne menettivät äskettäin isänsä.
Hänelle.
Monissa eläinperheissä uudet isäpuolet laiminlyövät ja tyrannisoivat,
jopa tappavat poikasia, jotka eivät ole niiden omia.
Mutta juuri nyt nämä sisarukset tarvitsevat apua,
ja niiden isäpuoli on ainoa vaihtoehto.
Tähän aikaan vuodesta vain harvat puut hedelmöivät.
Vain yksi on saatavilla.
Puu on niiden alueen reunalla,
aivan vihollisten vieressä.
Perhe lähestyy varovasti.
Uros naapurijoukosta.
Se estää niiden reitin.
Isäpuoli yrittää pelotella vihollista huudoilla.
Mutta naapuri pitää pintansa.
Isäpuoli hyökkää.
Vihollinen panikoi.
Isäpuoli lähestyy.
Se tekee riskialttiin, viimeisen hyökkäyksen.
Isäpuoli hankki tärkeän aterian uudelle perheelleen.
Ehkä se ei olekaan hullumpi tyyppi.
Gibbonit osoittavat usein yllättävää hellyyttä lapsipuolilleen.
Kuka tietää?
Jonain päivänä se itse voi tarvita lapsipuoltensa tukea.
Pitkä peli kannattaa.
Useimmat ihmisapinat elävät pitkälle yli 40-vuotiaiksi.
Ja perhe-elämästä voi tulla mutkikasta.
Varsinkin suurimman ihmisapinan kohdalla.
Vuorigorilla.
Se on hopeaselkä -
ja perheenpää.
Ja mikä perhe.
Neljä vaimoa,
kolme nuorta -
ja kaksi imeväistä.
Ja äreä isoisä.
Isä on 200-kiloinen komistus,
jolla on valtavat kulmahampaat.
Kuitenkin se on yllättävän lempeä jättiläinen -
ja lähes sataprosenttinen kasvissyöjä.
Se on helppo vaihtoehto tässä metsässä.
Aina kun on nälkä,
tarvitsee vain ojentaa kätensä.
Kuin asuisi salaattikulhossa.
Mutta jos syö näin paljon vihanneksia,
tarvitsee aikaa sulattaa ne.
Vuorigorillat viettävät ainakin kolmasosan päivästä lepäämällä.
Tai yrittämällä levätä.
Kärpäset häiritsevät.
Ja lapset ovat vielä pahempia.
Kovan tyypin imagostaan huolimatta -
isä on pehmo.
Mutta silloin tällöin -
sen on taisteltava siitä, mitä rakastaa.
Ja silloin koolla todella on väliä.
Kilpailija -
joukkonsa kanssa.
Isällä on paljon menetettävää.
Sen vaimot voidaan varastaa -
ja lapset tappaa.
Taistelu voi jopa maksaa sille sen oman hengen.
Joskus voiman osoittaminen riittää pelottamaan viholliset pois.
Isä yrittää ajaa ne pois.
Mutta kilpailijalla on apua.
Sen koko perhe.
Kilpailija hyökkää.
Isällä ei ole varaa osoittaa heikkoutta.
Kilpailija vetäytyy.
Isä voi palata rakastamaansa perhe-elämään.
Rakkautta ilmaistaan parhaiten kosketuksella.
Toistensa siistiminen pitää ihmisapinayhteisön yhdessä.
Sitä voidaan vaihtaa ystävyyteen -
ja palveluksiin.
Se tehdään huolella ja tarkasti.
Se saa aikaan hyvän olon hormonien syöksyn.
Ihmisapinat kaipaavat sitä ja sen luomaa toveruutta.
Joten on yllättävää, että yksi ihmisapina viettää suuren osan elämästään yksin.
Borneonoranki.
Vain täysikasvuisilla uroksilla on tällaiset leveät reunukset poskissa.
Niiden uskotaan ohjaavan pitkää kutsuhuutoa.
Se etsii toisia orankeja,
jotka ovat hajallaan metsässä.
Jotkut tutkijat uskovat, että orangit asuivat ennen lähellä toisiaan -
ja nämä leveäposkiset urokset vartioivat pientä naarasryhmää.
Kuten gorillojen hopeaselät.
Noin neljä miljoonaa vuotta sitten ilmasto muuttui.
Puut eivät enää tuottaneet hedelmiä joka vuosi.
Monet eläimet näkivät nälkää.
Löytääkseen tarpeeksi ruokaa orankiperheet jakautuivat ja hajaantuivat.
Nyt ne elävät yksin.
Vaikkei täysin.
Tämä vauva on vain kuukauden vanha.
Se jää äitinsä luokse vielä kahdeksaksi vuodeksi.
Se on pidempi aika kuin millään muulla ihmisapinalla meitä lukuun ottamatta.
Eloonjäämisen salaisuuksien opettaminen vie kauan.
Mitä kukkia voi syödä,
miten termiitit saadaan ulos mädästä puusta -
ja mistä löytää hedelmäpuita vaikeina aikoina.
Uroksen kutsuun ei ole vastattu.
Voi mennä päiviä ja jopa viikkoja ilman, että se kohtaa toista orankia.
Kukaan ei tiedä, miltä siitä tuntuu.
Mutta ehkä joskus jossain syvällä ihmisapinan DNA:ssaan -
se kaipaa kumppanin kosketusta.
Joskus myös sosiaaliset apinat -
haluavat olla yksin.
Tänään äiti ja vauva ovat löytäneet rauhaa ja hiljaisuutta -
läheltä oman alueensa reunaa.
Kaukana simpanssiyhteisön stressistä.
Rajapartio.
Urokset naapuriryhmästä.
Valppaina.
Hiljaa.
Ne ovat liikkeellä vallatakseen itselleen hedelmäpuut.
Sen saavuttamiseksi ne tappavat.
Vauvoja ei säästetä.
Äiti tietää jonkin olevan vialla.
Paras olla hiljaa.
Läheltä piti.
Sota on osa simpanssien elämää aivan kuten meidänkin.
Mutta kaikki lähisukulaisemme eivät ole niin väkivaltaisia.
Kongojoen yläpuolella on ihmisapina,
joka jakaa lähes 99% DNA:stamme.
WAMBA - KONGON DEMOKRAATTINEN TASAVALTA
Kuten simpanssit,
bonobot elävät isoissa yhteisöissä.
Bonobourokset pelottelevat muita voimalla.
Tämä kaveri on aggressiivinen.
Ja naaraat ovat saaneet tarpeekseen.
Bonobot solmivat keskenään vahvimmat liittolaisuudet.
Se antaa niille voimaa.
Toisin kuin simpanssinaaraita, bonobonaaraita eivät hallitse urokset.
Emo suojelee tätä bonobovauvaa kiusaajilta.
Se ei todennäköisesti koe sotaa.
Bonoboyhteisöjen tapaamiset ovat lähes aina rauhallisia.
Niin erilaisia kuin simpansseilla.
Eikä kukaan tiedä miksi.
Kun tämä simpanssivauva kasvaa,
se kohtaa vaaroja, jollaisista bonobojen ei tarvitse huolehtia.
Mutta aidon ihmisapinan tapaan se tekee parhaansa.
Kuka tietää?
Tämä voisi olla alkua kauniille ystävyydelle,
joka kestää vuosikymmeniä.
Mutta niiden ja koko niiden perheen tulevaisuus -
on riippuvainen -
kaikkein voimallisimmasta apinasta.
Tapamme villiserkkujamme.
Suljemme niitä häkkeihin.
Tuhoamme niiden kodin.
Näistä vastoinkäymistä huolimatta -
ihmisapinat kykenevät hämmästyttämään meidät.
Ihmisasutuksen ympäröimänä on eristäytynyt metsälaikku,
vain tusinan jalkapallokentän levyinen.
Siellä asuu poikkeuksellinen simpanssijoukko.
Lähes joka päivä ne tulevat käymään meidän maailmassamme.
Voimme vain kuvitella,
millaisina simpanssit näkevät meidät.
Niillä on täysi syy olla varuillaan.
Mutta ne saavat suuria palkintoja.
Viljeltyjä hedelmiä, joissa on niin paljon sokeria,
että ne maistuvat taivaallisilta.
Nämä simpanssit ovat oppineet olemaan salavihkaisia ihmisten lähellä -
ja hyödyntämään haastavaa uutta maailmaa.
Palmuöljyhedelmä.
Parasta on ydin,
joka on täynnä on proteiinia ja kaloreita.
Vain yksi ongelma.
Sitä ympäröi kova kuori.
Siihen käsiksi pääseminen vaatii kekseliäisyyttä.
Pähkinän halkaiseminen voi tuntua meistä yksinkertaiselta,
mutta eläinten käyttäytymisen kannalta se on vallankumouksellista.
Ihmisapinat ovat ainoita eläimiä, jotka käyttävät työkaluja.
Ihmisapinat tekevät pesiä.
Sateenvarjoja.
Luotaimia.
Jopa keihäitä.
Tämä ryhmä Bossoussa on poikkeuksellinen.
Ne ovat kehittäneet useita työkaluja viljelystemme hyödyntämiseen.
Vasaroiden ja alasimien lisäksi ne ovat keksineet tämän.
Survimen.
Sillä muussataan palmunsydän,
jotta se on helpompi syödä.
Tämä on tämän yhteisön ainutlaatuista käytöstä.
Ne ovat jopa oppineet deaktivoimaan salametsästäjien ansat,
jotka aiheuttavat paljon vahinkoa muille simpanssipopulaatioille.
Hienoista saavutuksista huolimatta -
niiden määrä putoaa.
Vain seitsemän Bossoun simpanssia on jäljellä.
Ryhmän ainoa jäljellä oleva nuori -
haluaa leikkikavereita.
Pascal Goumi on paikallinen,
mutta ei uhka.
Kenttätutkijana hän on tuntenut tämän simpanssin sen syntymästä asti.
Voi sanoa, että heistä on tullut ystäviä.
Ystävyys on niin tärkeä asia ihmisapinan menestykselle,
että se voi ylittää lajien väliset rajat.
Mutta ihmiset hallitsevat planeettaa.
Olemme jättäneet vain vähän tilaa toisille ihmisapinoille.
Ja olemme unohtaneet, että meillä on huolenpitovelvollisuus.
Loppujen lopuksi nekin ovat perhettämme.
Tekstitys: Merja Pohjola